钦定古今图书集成/明伦汇编/氏族典/第258卷 > 王琨
## 钦定古今图书集成/明伦汇编/氏族典/第258卷 > 王琨

按《南齐书王琨传》：“琨，琅邪临沂人也。祖荟，晋卫将军。
父怿，不慧，侍婢生琨，名为昆仑。怿后娶南阳乐元女，
无子，改琨名，立以为嗣。琨少谨笃，为从伯司徒谧所
爱。元嘉初，从兄侍中华有权宠，以门户衰弱，待琨如
亲，数相称荐，为尚书仪曹郎，累至左军谘议，出为宣
城、义兴太守，历任皆廉约。孝建初，迁廷尉卿，转吏部”
郎，出为广州刺史。南土沃实，在任者常致巨富，琨无
所取纳，表献禄俸之半。及罢任，孝武知其清，为廷尉，
加给事中。泰始元年，迁度支尚书，寻加光禄大夫。太祖即位，领武陵王师，加侍中。建元四年卒。